Akmenės rajono savivaldybės

2015–2017 m. strateginio veiklos plano

3 priedas

**AKMENĖS RAJONO SAVIVALDYBĖS**

**INVESTICIJŲ** **PROGRAMOS APRAŠYMAS**

|  |  |
| --- | --- |
| Biudžetiniai metai | 2015- ieji metai |
| Asignavimų valdytojas(-ai), kodas  | Akmenės rajono savivaldybės administracija, 188719391Akmenės rajono Akmenės gimnazija, 190447774Naujosios Akmenės muzikos mokykla, 190449978Akmenės rajono savivaldybės Akmenės krašto muziejus, 300629754Akmenės rajono sporto centras, 295220870 |
| Vykdytojas(-ai), kodas | Švietimo, kultūros ir sporto skyrius, 1.13Finansų ir biudžeto valdymo skyrius, 1.7Statybos skyrius, 1.11 Strateginio planavimo ir investicijų skyrius, 1.12Akmenės rajono Akmenės gimnazija, 17Naujosios Akmenės muzikos mokykla, 24Akmenės rajono savivaldybės Akmenės krašto muziejus, 29Akmenės rajono sporto centras, 31 |

|  |  |  |  |
| --- | --- | --- | --- |
| Programos pavadinimas | Investicijų programa | Kodas | 3 |

|  |  |
| --- | --- |
| **Programos parengimo argumentai** | Programos įgyvendinimas prisideda prie Lietuvos Respublikos vietos savivaldos įstatymu (Žin., 2008, Nr. 113-4290) nustatytų savivaldybių funkcijų įgyvendinimo. Programa skirta rajono ekonominei plėtrai, atitinkančiai Akmenės rajono savivaldybės tarybos 2010 m. lapkričio 24 d. sprendimu Nr. T-237 patvirtinto Savivaldybės 2010-2015 metų strateginio plėtros plano prioritetus, tikslus, uždavinius ir priemonių įgyvendinimą. Programos tęsimas būtinas investicijų valdymui ir jų skatinimui, ribotų finansinių išteklių sąlygomis, įgyvendinant investicinius projektus iš Europos Sąjungos, tarptautinių fondų, valstybės ir savivaldybės biudžeto lėšų.Programos tikslas – palankios investicijoms aplinkos sukūrimas, strateginio plėtros bei veiklos planavimo formavimas ir efektyvus nacionalinės, ES struktūrinių ir kitų fondų paramos įsisavinimas. Šia Programa siekiama pagerinti gyvenimo kokybę Akmenės rajono savivaldybėje, skatinti rajono socialinę – ekonominę plėtrą, formuoti turizmui ir verslui patrauklaus Akmenės rajono įvaizdį, užtikrinti racionalų savivaldybės teritorijos ir jos infrastruktūros vystymąsi, sudaryti galimybes pritraukti investicijas, tinkamai išnaudoti ES struktūrinių ir kitų fondų teikiamas galimybes. Investicijų pritraukimas per projektinę veiklą – vienas iš pagrindinių būdų šiam tikslui pasiekti.Programa įgyvendinamos šios funkcijos: bendrosios valstybės paslaugos (1), ekonomika (4), aplinkos apsauga (5), būstas ir komunalinis ūkis (6), sveikatos apsauga (7), poilsis, kultūra ir religija (8), švietimas (9), socialinė apsauga (10). |
| **Ilgalaikis prioritetas****(-ai) (pagal SPP)** | Žmogiškųjų išteklių ugdymas bei tobulinimas | Kodas | 1 |
| Ekonomikos skatinimas | 2 |
| Sanglaudos didinimas | 3 |
| Darni žemės ūkio ir kaimo plėtra | 4 |
| **Šia programa įgyvendinamas įstaigos strateginis tikslas:** | Modernizuoti ir plėsti viešąją infrastruktūrą, sudaryti sąlygas verslo ir žemės ūkio plėtrai | Kodas | 3 |
| Programos tikslas | Rengti ir įgyvendinti projektus rajono infrastruktūros objektų, viešųjų erdvių ir pastatų būklės gerinimui | Kodas | 3.1 |
| **Tikslo aprašymas:** Įgyvendindama šį tikslą Akmenės rajono savivaldybė numato: rengti ir įgyvendinti bendrojo naudojimo rekreacinės paskirties objektų rekonstrukcijos ir plėtros projektus; vykdyti savivaldybės administracijos veiklai ir bendruomenės poreikių tenkinimui svarbių pastatų ir patalpų atnaujinimą ir pritaikymą; užtikrinti socialinių, švietimo ir ugdymo, sveikatos priežiūros, kūno kultūros ir sporto įstaigų pastatų atnaujinimą ir plėtrą; didinti teikiamų socialinių paslaugų prieinamumą; vykdyti inžinierinių tinklų atnaujinimą ir plėtrą; rengti ir įgyvendinti viešosios aplinkos, objektų ir bendruomeninės infrastruktūros atnaujinimo, sukūrimo bei gyvenamosios aplinkos kokybės gerinimo projektus; užtikrinti komunalinio ūkio, viešųjų erdvių ir susisiekimo infrastruktūros atnaujinimą ir plėtrą; vykdyti daugiabučių gyvenamųjų namų atnaujinimą (modernizavimą).**Rezultato vertinimo kriterijai:*** Atnaujintų ar naujai sukurtų viešųjų pastatų, bendruomeninės infrastruktūros ir gyvenamosios aplinkos gerinimo objektų skaičius
* Rekonstruotų ir/ar naujai įrengtų pėsčiųjų ir dviračių takų ilgis, km
 |
| Uždavinys | Modernizuoti savivaldybei priklausančius pastatus, gerinant jų būklę ir energetines charakteristikas | Kodas | 3.1.1 |
| **Uždavinio aprašymas:**Įgyvendinama šį uždavinį Akmenės rajono savivaldybė numato gerinti Akmenės rajono savivaldybei priklausančių pastatų, kuriuose įsikūrę viešąsias paslaugas teikiančios įstaigos būklę. Daugelio šių pastatų būklė neatitinka dabartinių reikalavimų dėl susidėvėjimo, pakitusių higienos normų bei energijos taupymo.Įgyvendinant uždavinį numatoma vykdyti Akmenės rajono savivaldybės ugdymo įstaigų, socialines ir sveikatos paslaugas teikiančių įstaigų, kultūros ir sporto įstaigų (pastatų ir patalpų atnaujinimą, rekonstrukciją ir įrengimą. Taip pat uždaviniu numatoma tęsti universalių daugiafunkcinių centrų kūrimo Akmenės rajono kaimo vietovėse ir Akmenės rajono savivaldybės administracinio pastato modernizavimo projektus.**Produkto vertinimo kriterijai:*** Rekonstruotų viešųjų pastatų skaičius;
* Modernizuotų viešųjų pastatų skaičius;
* Įkurtų daugiafunkcinių centrų skaičius.
 |
| Uždavinys | Didinti gyvenamosios aplinkos patrauklumą atnaujinant daugiabučius gyvenamuosius namus ir kitus pastatus | Kodas | 3.1.2 |
| **Uždavinio aprašymas:**Akmenės rajono savivaldybė 2007-01-31 LR Vyriausybės nutarimu Nr. 112 (Žin., 2007, Nr. 15-555) pripažinta problemine teritorija. Vienas iš probleminės teritorijos plėtros uždavinių – atnaujinti daugiabučius gyvenamuosius namus. Įgyvendinama šį uždavinį Akmenės rajono savivaldybė numato renovuoti daugiabučius gyvenamuosius namus, kurių termoizoliacinės savybės neatitinka nustatytų reikalavimų, neefektyvios pastatų šildymo sistemos sunaudoja daug šiluminės energijos.Dalis savivaldybei priklausančio socialinio būsto yra blogos techninės būklės. Socialinio būsto kiekis savivaldybėje negali patenkinti poreikio, todėl būtinybe tampa kiekvienais metais koreguoti socialiai remtinų gyventojų eiles nuomai ir plėsti socialinio būsto fondą. Siekiant spręsti šias problemas numatoma vykdyti socialinio būsto atnaujinimą ir plėtrą.**Produkto vertinimo kriterijai:*** Atnaujintų daugiabučių namų skaičius;
* Atnaujintų socialinių būstų skaičius.
 |
| Uždavinys | Vykdyti rajono viešųjų erdvių, objektų ir bendruomeninės infrastruktūros atnaujinimą ir plėtrą | Kodas | 3.1.3 |
| **Uždavinio aprašymas:**Uždaviniu numatoma įgyvendinti kompleksiškus viešųjų erdvių sutvarkymo ir plėtros projektus, gerinti bendruomeninę infrastruktūrą ir gyvenamąją aplinką. Esant prastai viešųjų erdvių ir bendruomeninės infrastruktūros būklei nesukuriama tinkama gyvenimo aplinka ir kokybė gyventojams. Prasta bendruomeninės infrastruktūros būklė, nesutvarkyta aplinka, laisvalaikio praleidimo būdų trūkumas lemia didėjantį nusikalstamumą. Numatomų projektų įgyvendinimas prisidės prie Akmenės rajono savivaldybės konkurencingumo didėjimo, investicijų pritraukimo, verslo plėtros, gyventojų gyvenimo kokybės bei gyvenamosios aplinkos gerėjimo.Siekiant skatinti atvykstamąjį turizmą bei formuoti Akmenės rajono savivaldybės, kaip patrauklaus turizmui krašto įvaizdį, numatoma vykdyti turizmo objektų ir poilsio infrastruktūros atnaujinimo ir plėtros bei Akmenės geologinio parko įkūrimo projektus. Šių projektų įgyvendinimas prisidės prie savivaldybės gyventojų ir turistų poreikių tenkinimo ir užtikrins darnią bei kompleksišką turizmo plėtrą Akmenės rajone.**Produkto vertinimo kriterijai:*** Įgyvendintų viešosios aplinkos ir infrastruktūros gerinimo projektų skaičius.
 |
| Uždavinys | Atnaujinti ir plėsti inžinerinius statinius | Kodas | 3.1.4 |
| **Uždavinio aprašymas:**Uždaviniu Akmenės rajono savivaldybės administracija numato didinti centralizuotos vandens tiekimo ir nuotekų tvarkymo paslaugos prieinamumą. Gyventojai, kurie neturi galimybės prisijungti prie centralizuotų vandentiekio ir nuotekų tinklų, vartoja vandenį, kuris dažnai neatitinka higienos reikalavimų bei negali užtikrinti tinkamo nuotekų išvalymo. Dalis savivaldybės teritorijoje esančių vandentiekio ir nuotekų tinklų bei valymo įrenginių yra fiziškai ir morališkai nusidėvėję, jų eksploatacija nuostolinga ir neefektyvi. Siekiant spręsti minėtas problemas, pasinaudojant ES parama Akmenės rajono savivaldybė įgyvendina vandens tiekimo ir nuotekų tvarkymo infrastruktūros plėtros projektus. Taip pat planuojami projektai lietaus nuotekų sistemų atnaujinimui ir plėtrai.Uždaviniu taip pat numatoma vykdyti inžinerinių tinklų įrengimą Akmenės laisvojoje ekonominėje zonoje, Ventos pramoninėje teritorijoje bei dviračių takų įrengimo projektus.**Produkto vertinimo kriterijai:** * Įrengtų inžinerinių tinklų atnaujinimo ir plėtros projektų skaičius.
 |
| **Programos tikslas** | Rengti ir įgyvendinti projektus savivaldybės valdymo ir viešųjų paslaugų kokybei gerinti | **Kodas** | 3.2 |
| **Tikslo aprašymas:** Įgyvendinamu tikslu siekiama stiprinti savivaldybės administracinius gebėjimus ir viešojo administravimo efektyvumą, rengiant ar atnaujinant strateginio planavimo dokumentus bei tobulinant savivaldybės darbuotojų ir politikų kvalifikaciją. Parengti ar atnaujinti strateginio planavimo dokumentai leis efektyviau spręsti bendruomenei aktualias problemas, didins savivaldybės veiklos skaidrumą.**Rezultato vertinimo kriterijai:*** Patvirtintų teritorijų planavimo dokumentų skaičius;
* Savivaldybės strateginio plano įgyvendinimas, (proc.).
 |
| **Uždavinys** | Didinti savivaldybės valdymo bei teikiamų viešųjų paslaugų efektyvumą | **Kodas** | 3.2.1 |
| **Uždavinio aprašymas:**Efektyvus valdymas bei viešųjų paslaugų kokybė neatsiejama nuo teritorijos ir strateginio planavimo, veiklos tobulinimo procesų bei žmogiškųjų išteklių plėtros. Įgyvendinant uždavinį, bus parengti strateginio planavimo dokumentai, kurie papildys vienas kitą ir sudarys sąlygas užtikrinti tolydžią Akmenės rajono savivaldybės plėtrą. Taip pat gerės savivaldybėje dirbančių specialistų gebėjimai planuoti rajono plėtrą ir savo atstovaujamų padalinių veiklą bei rezultatus, siekiant numatytų rajono plėtros tikslų, efektyviai vykdyti planų įgyvendinimo priežiūrą ir kontrolę (atlikti monitoringą), vertinti pasiektus rezultatus, geriau atsiskaityti rajono gyventojams. Uždaviniu numatoma tobulinti savivaldybės darbuotojų ir politikų kvalifikaciją, susijusią su rajono strateginių tikslų įgyvendinimo ir projektų valdymo įgūdžiais. Be to, uždaviniu siekiama įdiegti strateginio planavimo priežiūros ir finansų valdymo sistemą bei tobulinti informacines ir komunikacines sistemas. **Produkto vertinimo kriterijai:** * Parengtų teritorijų planavimo dokumentų skaičius;
* Kvalifikaciją tobulinusių asmenų skaičius;
* Įdiegtų informacinių sistemų skaičius;
* Įgyvendintų bendradarbiavimo projektų skaičius;
* Parengtų strateginio planavimo dokumentų skaičius;
* Parengtos projektinės dokumentacijos skaičius.
 |

|  |
| --- |
| **Numatomas programos įgyvendinimo rezultatas:** Ugdymo, kultūros, sporto, socialinių ir sveikatos paslaugų įstaigų pastatų ir infrastruktūros atnaujinimas ir plėtra įtakos gyvenamosios bei darbo aplinkos patrauklumo didėjimą, leis užtikrinti tinkamas įstaigų veiklos sąlygas. Turizmo ir poilsio infrastruktūros plėtra bei vandens telkinių būklės gerinimas užtikrins darnią ir kompleksišką turizmo plėtrą Akmenės rajone. Transporto ir inžinerinės infrastruktūros plėtra didins gyvenamųjų vietovių patrauklumą vietos gyventojams, prisidės prie verslo bei turizmo plėtros. Savivaldybės vidaus administravimo ir valdymo gerinimas, strateginio planavimo ir elektroninės demokratijos priemonių diegimas leis sustiprinti savivaldybės administracinius gebėjimus ir viešojo administravimo efektyvumą, įtrauks bendruomenę į viešųjų klausimų svarstymą ir didins savivaldybės veiklos skaidrumą. |

|  |
| --- |
| **Planuojami programos finansavimo šaltiniai:** Savivaldybės biudžeto lėšos, paskolos lėšos, Valstybės biudžeto lėšos, ES lėšos ir kitų fondų lėšos. |

|  |
| --- |
| **Veiksmai, numatyti savivaldybės strateginiame plėtros plane, kurie susiję su vykdoma programa:****1. PRIORITETAS. ŽMOGIŠKŲJŲ IŠTEKLIŲ UGDYMAS BEI TOBULINIMAS**1.4. Tikslas: Didinti viešojo administravimo efektyvumą ir stiprinti administracinius gebėjimus1.4.2. Uždavinys: Gerinti veiklos valdymą, ES politikų įgyvendinimą ir viešojo administravimo struktūrą**2. PRIORITETAS. EKONOMIKOS SKATINIMAS**2.1. Tikslas: Stiprinti viešojo sektoriaus institucijų bendradarbiavimą, vykdant informacinių technologijų plėtrą2.1.1. Uždavinys: Plėtoti elektronines priemones, kurios didintų Akmenės r. sav. gyventojų ir vietos valdžios institucijų bendradarbiavimo galimybes2.1.2. Didinti Akmenės r. sav. gyventojams teikiamų elektroninių paslaugų spektrą, prieinamumą bei kokybę2.2. Tikslas: Vykdyti inžinerinės infrastruktūros atnaujinimą ir plėtrą2.2.1. Uždavinys: Plėsti ir modernizuoti inžinerinių tinklų (elektros, dujų, šilumos) sistemas2.2.2. Vykdyti transporto infrastruktūros modernizaciją ir plėtrą**2.3. Tikslas:****Skatinti investicijas, kuriant verslo plėtrai palankią aplinką**2.3.1. Uždavinys: Vykdyti investicinių teritorijų plėtrą Akmenės r. sav.**2.4. Tikslas:Plėtoti turizmo paslaugas bei vystyti turizmo infrastruktūrą**2.4.1. Uždavinys: Skatinti atvykstamąjį ir vietos turizmą, vykdant aktyvaus poilsio infrastruktūros plėtrą**3. PRIORITETAS. SANGLAUDOS DIDINIMAS**3.1. Tikslas: Užtikrinti darnią gyvenamąją ir darbo aplinką3.1.1. Uždavinys: Gerinti gyvenamąją aplinką ir gyvenimo kokybę, vykdant būsto bei viešosios infrastruktūros atnaujinimą ir plėtrą3.1.2. Uždavinys: Skatinti geros aplinkos kokybės išsaugojimą bei gamtos išteklių pritaikymą racionaliam gyventojų ir ūkio naudojimui**3.2. Tikslas: Gerinti viešųjų paslaugų kokybę ir prieinamumą**3.2.1. Uždavinys: Teikti geros kokybės ir prieinamas sveikatos priežiūros paslaugas3.2.2. Uždavinys: Sudaryti sąlygas socialinės rizikos asmenų bei socialinę atskirtį patiriančių asmenų spartesnei integracijai į Akmenės r. sav. bendruomenę3.2.3. Uždavinys: Modernizuoti švietimo įstaigų infrastruktūrą bei mokymo materialinę bazę3.2.4. Uždavinys: Vykdyti kultūros įstaigų infrastruktūros plėtrą bei modernizaciją3.2.5. Uždavinys: Plėtoti Akmenės r. sav. laisvalaikio ir sporto infrastruktūrą**3.3. Tikslas: Užtikrinti Akmenės r. sav. gyventojų saugumą**3.3.1. Uždavinys: Modernizuoti priešgaisrinės ir civilinės saugos infrastruktūrą ir darbo priemones3.3.2. Uždavinys: Prisidėti prie viešosios tvarkos užtikrinimo priemonių atnaujinimo ir plėtros**3.4. Tikslas: Diegti neigiamą poveikį aplinkai mažinančias ir aplinkos kokybę gerinančias priemones**3.4.1. Uždavinys: Vykdyti vandens tiekimo ir nuotekų tvarkymo infrastruktūros plėtrą ir renovavimą**4. PRIORITETAS. DARNI ŽEMĖS ŪKIO IR KAIMO PLĖTRA****4.3. Tikslas: Gerinti gyvenimo kokybę ir vykdyti ekonominių veiklų plėtrą kaimo vietovėse**4.3.1. Uždavinys: Didinti Akmenės r. sav. kaimų gyvenamosios aplinkos patrauklumą4.3.1. Uždavinys: Atnaujinti ir išsaugoti kultūrinį paveldą bei vystyti tradicinius amatus kaimo vietovėse |

|  |
| --- |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas; Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas; Lietuvos 2007–2113 metų Europos Sąjungos struktūrinės paramos panaudojimo strategija ir veiksmų programa; Lietuvos Respublikos Vyriausybės nutarimas „Dėl strateginio planavimo metodikos patvirtinimo“, Lietuvos Respublikos teritorijų planavimo įstatymas, Lietuvos Respublikos vandens tiekimo ir nuotekų tvarkymo įstatymas; Akmenės rajono savivaldybės 2010-2015 m. strateginis plėtros planas. |
| **Programos priedai:**1 priedas „2014 – 2016 m. Investicijų programos tikslų, uždavinių, priemonių asignavimų ir produkto vertinimo kriterijų suvestinė“, 6 lapai;2 priedas „Programos vertinimo kriterijų suvestinė“, 1 lapas. |